《雨霖铃·又题罗浮晓梦图》
清代·杨葆光

离踪飘忽，算人间有，多少愁结。人生果是如梦，才留恋处，韶华都歇。

昨夜分明倚傍处，听呜咽。为旧恨、閒入罗浮，更是罗浮恨天阔。

情多待向何人说。不堪闻、转侧鸣檐铁。凄风苦雨狼籍，双袖湿、倦眸难合。

误了莺声，无限恩情，总被啼澈。好检点、锦瑟篇篇，付与残妆箧。

作者简介：（1830—1912）江苏娄县人，字古酝，号苏盦，又号红豆词人。诸生。同治间，居保定莲池书院，与修《畿辅通志》。光绪间官浙江景宁知县。骈散文诗词均有名。有《苏盦集》。